Diari Oficial de la Generalitat Valenciana


Sumari del DOGV 9186, del 01-10-2021 (2021/9805)

RESOLUCIÓ de 27 de setembre de 2021, de la Presidència de la Generalitat, per la qual es regula i concedeix una subvenció directa a la persona guanyadora del I Premi Internacional de Poesia Francisco Brines l'Elca-Valencià.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9805


Data del document
:   27-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de setembre de 2021, de la Presidència de la Generalitat, per la qual es regula i concedeix una subvenció directa a la persona guanyadora del I Premi Internacional de Poesia Francisco Brines l'Elca-Valencià. [2021/9805]  
La Fundació Francisco Brines de la Comunitat Valenciana és una fundació privada sense ànim de lucre que es gesta l'any 2018 per desig i voluntat del seu fundador Francisco Brines. El Patronat de la Fundació té la responsabilitat de salvaguardar el patrimoni cultural i físic que constitueix el llegat del poeta d'Oliva, així com de promoure totes aquelles manifestacions culturals relacionades amb la poesia i les arts plàstiques.  
La Fundació Francisco Brines ha convocat en aquest any 2021 la primera edició dels Premis de Poesia Francisco Brines en la modalitat de valencià, que, seguint la voluntat del poeta, es concediran anualment.  
  
La Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020) aprova una nova línia dins del capítol IV del programa 111.70 del Gabinet del President, la denominació de la qual és Premi Francisco Brines L'Elca-Valencià, i la persona beneficiària és la que siga guanyadora del Premi Francisco Brines L'Elca-Valencià, amb una dotació econòmica de 6.000 euros.  
  
A aquest efecte, la Llei 38/2003, de 17 de novembre, general de subvencions, estableix en l'article 22.2.b que podran concedir-se de forma directa aquelles subvencions, l'atorgament o la quantia de les quals vinga imposat a l'Administració per una norma de rang legal, i seguiran el procediment de concessió que els siga aplicable d'acord amb la normativa pròpia d'aquesta.  
De la mateixa manera es regula en l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El dia 19 de juny, la presidenta de la Fundació Francisco Brines de la Comunitat Valenciana, Mariona Brines Bernstein, comunica a la Presidència de la Generalitat la decisió del jurat d'atorgar el primer premi de Poesia Francisco Brines, modalitat en valencià, a l'obra El somrís trist de Sylvia Plath de José Luis García Herrera.  
Vista la documentació remesa, acreditativa d'aquesta decisió del jurat, per part de la Fundació Francisco Brines, i vistos l'informe de l'Advocacia de 26 de juliol de 2021, l'informe sobre les observacions formulades per l'Advocacia de 27 de juliol de 2021, i l'informe de conformitat de la Intervenció delegada, de 19 d'agost de 2021, resolc:  
  
  
Primer  
Concedir la quantitat de sis mil euros (6.000 ?) al guanyador del Premi Francisco Brines L'Elca-Valencià, José Luis García Herrera, amb NIF \*\*\*\*342\*\*, per la seua obra El somrís trist de Sylvia Plath, segons l'acord del jurat de data 18 de juny de 2021.  
  
Segon  
L'import total de la subvenció ascendeix a 6.000 - (sis mil euros) i s'abonarà amb càrrec a l'aplicació pressupostària 01.65.15.707.24.4, línia S0896000, del pressupost de la Generalitat per a l'exercici 2021.  
  
Tercer  
La publicació d'aquesta resolució en el Diari Oficial de la Generalitat Valenciana tindrà els efectes de notificació a la persona beneficiària, d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La persona beneficiària en aquesta resolució, en el termini d'un mes, a comptar des de la publicació d'aquesta resolució, haurà de presentar el document que s'inclou com a annex, i la documentació que s'hi indica.  
Aquesta documentació, degudament emplenada i signada, s'haurà de presentar telemàticament en el portal de la Generalitat, Presidència, dins de l'apartat «Sol·licitud general d'iniciació i tramitació telemàtica de procediments de Presidència de la Generalitat» en el següent enllaç:  
  
https://www.gva.es/va/inicio/procedimientos'id\_proc=18501&version=amp  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
La concessió de l'ajuda econòmica comportarà l'autorització de la persona beneficiària perquè la Subdirecció General d'Organització i Coordinació de la Presidència de la Generalitat obtinga directament, dels òrgans administratius corresponents, l'acreditació d'estar al corrent de les obligacions tributàries i amb la Seguretat Social, i en aquest cas, no hauran d'aportar les corresponents certificacions. No obstant això, la persona beneficiària del premi podrà denegar aquest consentiment, assenyalant aquesta opció en el mencionat document. En aquest supòsit, haurà d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social acreditatius d'estar al corrent en el compliment de les obligacions fiscals i amb la Seguretat Social.  
  
Cinqué  
En el termini d'un mes a partir de la publicació de la resolució i una vegada s'haja presentat el document d'acceptació de l'ajuda, que s'inclou com a annex a aquesta resolució, i la documentació que s'hi indica, la Presidència de la Generalitat farà efectiva la quantia disposada en l'apartat 2 de la present resolució, a favor del beneficiari d'aquesta.  
  
Sisé  
L'ajuda concedida serà incompatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució.  
  
Seté  
S'hi ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. Les subvencions que es concedeixen en la present resolució no necessiten la notificació adés esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar avantatge econòmic, ja que la persona a què va dirigida la subvenció no exerceix activitat econòmica en què puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, recurs de reposició davant de la Presidència de la Generalitat, en el termini d'un mes a comptar des de l'endemà de la notificació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús de qualsevol altra via que hi estimen oportuna.  
  
València, 27 de setembre de 2021.- El sotssecretari de la Presidència de la Generalitat (p. d. ap. 7é.q, R 19.07.2019, DOGV 22.07.2019): Emili Josep Sampio Morales.  
ANNEX I  
Model de conformitat de la subvenció de concessió directa  
  
1. Identificació de la subvenció.  
?Anualitat:  
?Òrgan gestor:  
?Import:  
?Títol:  
  
2. Persona beneficiària.  
?Nom (\*):  
?Tipus d'entitat:  
?Sigles:  
?NIF:  
?Adreça:  
?Localitat:  
?Província:  
?Telèfon:  
?Correu electrònic:  
?Pàgina web:  
(\*) El nom ha de ser coincident amb el que figura en aquesta resolució.  
  
Dades de la persona representant:  
?Nom:  
?Cognoms:  
?DNI/NIF:  
?Càrrec:  
  
Dades domiciliàries a efectes de notificació:  
?Adreça:  
?Localitat:  
?Província:  
?Codi postal:  
  
Dades de persona de contacte en cas de ser diferent de la persona sol·licitant:  
?Nom i cognoms:  
?Telèfon:  
?Correu electrònic:  
  
3. Declaració responsable  
a) D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, autoritze a l'administració perquè obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
  
Sí No   
  
En cas de no subscriure la corresponent autorització, la persona interessada estarà obligat a presentar els documents corresponents junt amb aquesta conformitat.  
b) Declare que accepte la subvenció del premi a què es refereix la present resolució.  
c) Declare que no em trobe sotmés a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de persona beneficiària de subvencions, ressaltant especialment la de no ser deutora per reintegrament de subvencions.  
d) Declare que totes les dades que figuren en aquest document són certes.  
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
4. Dades del premi per al qual se li concedeix la subvenció.  
?Descripció del premi:  
  
5. Informació i consentiment  
Informació sobre la Llei orgànica de protecció de dades: als efectes previstos en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, s'informa que les dades consignades en el present document seran incorporades a un fitxer de què és titular la Presidència de la Generalitat. Les dades seran emprades només per a la gestió d'ajudes i subvencions i no seran cedides ni usades per a un altre fi diferent. Respecte de les esmentades dades, podrà fer ús dels drets d'accés, rectificació, cancel·lació i oposició, en els termes que preveu la indicada Llei orgànica 3/2018, de 5 de desembre, davant la Presidència de la Generalitat.  
  
  
Sí No   
  
Data i signatura de la persona beneficiària